Karl Barth se reëls vir ouer mense teenoor jonger mense - www.bybelkennis.co.za
Take heed you speak not peace to yourself before God speaks it. — John Owen
Daar is nou 'n digitale versameling van Karl Barth se werke. Dit is ongelooflik volledig. Daar word bronne ingesluit wat baie moeilik toeganklik is. Ek het nooit besef dat Barth raad gegee het aan diegene wat ouer is oor hoe om op te tree teenoor diegene wat jonger is. Hy het inderdaad 'n aantal reëls neergeskryf:
Besef dat jongmense van beide geslagte, of hulle nou familie is of naby aan jou is op 'n ander manier, die reg het om hulle eie pad te loop volgens hulle eie (en nie joune nie) beginsels, idees en begeertes, om hulle eie ondervinding op te doen en om geluk op hulle eie manier te vind.
Moenie jou voorbeeld op hulle afdwing nie – nie jou wysheid of voorkeure of neigings nie.
Moenie hulle op enige manier aan jou bind of onder 'n verpligting teenoor jou sit nie.
Moenie verbaas of kwaad wees as jy agterkom hulle het geen of baie min tyd vir jou al bedoel jy dit baie goed. Soms pla of verveel jy hulle. Daarom ignoreer hulle vir jou en jou raad.
As hulle so optree, onthou dat jy in jou jeug waarskynlik op dieselfde wyse teenoor gesagsfigure van destyds opgetree het.
Wees dankbaar as hulle van jou notisie neem en jou vertrou – moenie verwag om dit te kry nie.
Moet nooit, onder geen omstandighede, hulle afskryf nie. As jy hulle hulle eie weg laat gaan, gaan saam met hulle op 'n ontspanne manier – vertrou dat God sal doen wat die beste vir hulle is; ondersteun en bid altyd vir hulle.